पाएं अपने शहर की ताज़ा ख़बरें और फ्री ई-पेपरडाउनलोड करें
जिला मजिस्ट्रेट-कम-डीसी अपनीत रियात ने कुछ जरूरी वस्तुओं की सेवाओं को निर्धारित दिन व समय के हिसाब से खोलने की छूट दी है। जारी आदेश के मुताबिक दूध वालों व दूध बेचने वाली दुकानों, सब्जी व फल मंडी, मिठाई की दुकानों, हलवाइयों, आटा चक्कियों, अंडे, पोलट्री, मीट, मछली व पशुओं के चारे की दुाकनों को सप्ताह के सातों दिन सुबह 5 बजे से सुबह 9 बजे तक छूट दी है। केमिस्ट, अस्पताल, क्लीनिक, डायग्नॉस्टिक सेंटर, मेडिकल लेबोरेट्री, वैटरनरी क्लीनिक, इंडस्ट्रियल यूनिटस, एलपीजी पेट्रोल पंप भी सप्ताह के सातों दिन खुले रहेंगे और इनके लिए समय की कोई पाबंदी नहीं होगी।
बार, सिनेमा हाल, जिम व स्पा, स्वीमिंग पुल व अन्य खेल गतिविधियां, सैलून व पार्लर, स्कूल, काॅलेज व सभी तरह के कोचिंग सेंटर (स्टाफ व विद्यार्थियों सहित) बंद रहेंगे और घर से काम करेंगे। करियाना दुकानें केवल मंगलवार व शुक्रवार सुबह 11 से सायं 5 बजे तक खोली जाएंगी। सभी मेडिकल व नर्सिंग कालेज खुले रहेंगे और सभी तरह की भर्ती परीक्षाएं स्थगित कर दी गई है।
शराब के ठेकों को सोमवार से शुक्रवार सुबह 11 बजे से सायं 5 बजे तक खोलने की आज्ञा
जिला मजिस्ट्रेट ने बताया कि टैलीकाम आॅपरेटर्स, बैंक (50 प्रतिशत स्टाफ के साथ), आटोमोबाइल रिपेयर शाॅप, शराब के ठेकों को सोमवार से शुक्रवार सुबह 11 बजे से सायं 5 बजे तक खोलने की आज्ञा दी गई है। वहीं होटल, ढाबा, रेस्टोरेंट, कैफेटेरिया व भोजनालय भी (बिठाकर खाना नहीं खिला सकते सिर्फ होम डिलिवरी व टेकअवे ) सोमवार से शुक्रवार सुबह 11 बजे से रात 9 बजे तक खुलेंगे। गारमेंटस, कपड़े की दुकान, हैंडलूम, जूते, ज्वेलरी, टेलर, ड्राइ क्लीनर केवल सोमवार को सुबह 11 बजे से सायं 5 बजे तक दुकान खोल सकते हैं।
घर-घर दूध और सब्जी-फल बेचने वालों के लिए कर्फ्यू पास की जरूरत नहीं होगी
जिला मजिस्ट्रेट ने स्पष्ट किया कि अपने वाहनों व रेहड़ियों पर घर-घर जाकर दूध व सब्जी-फल बेचने वालों के लिए कर्फ्यू पास व पहचान पत्र की जरूरत नहीं है। थोक मात्रा में दूध, प्रीजेएबल खाद्य पदार्थों, सब्जियों, फलों, मीट व अनाज वाले वाहनों को सातों दिन 24 कहीं भी रोका नहीं जाएगा। उन्होंने बताया कि इसके अलावा होलसेलर्स को माल की मूवमेंट के अलावा गोदामों में थोक मेंं माल लोडिंग व अपलोडिंग करने की अनुमति होगी। ई कामर्स होम डिलिवरी सोमवार से शुक्रवार सुबह 11 बजे से सायं 5 बजे तक की जा सकती है।
स्टेशनरी व किताबों की दुकानें बुधवार को खाेलने की अनुमति
कृषि सामग्री की दुकानें मंगलवार सुबह 11 बजे से सायं 5 बजे तक, इलेक्ट्रानिक्स, इलेक्ट्रिकल, कंप्यूटर की दुकानें बुधवार व वीरवार सुबह 11 से सायं 5 बजे तक, आॅप्टिकल, स्टेशनरी व किताबों की दुकानें बुधवार सुबह 11 बजे से सायं 5 बजे तक खुलेंगी।क्राकरी, फर्नीचर, फोटोग्राफर की दुकानें वीरवार सुबह 11 से सायं 5 बजे तक, कंस्ट्रक्शन मटीरियल, सीमेंट, हार्डवेयर, पेंट, प्लाइवुड, सैनेटरी शाॅप शुक्रवार सुबह 11 से सायं 5 बजे तक खुलेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn